વિશ્વામિત્ર બાળ રાજકુમારોને (દશરથના પુત્રોને) હવનમાં હાડકાં નાખનાર રાક્ષસોને દૂર કરવા લઈ જાય છે. રામ તાડકા રાક્ષસી અને બીજા રાક્ષસોનો સંહાર, યજ્ઞનું કાર્ય નિર્વિઘ્ને પૂરું કરાવે છે. અહીં રામના કુલગુરૂ તો વસિષ્ઠ છે, છતાં વિશ્વામિત્ર આવે છે. વસિષ્ઠ – વિશ્વામિત્ર પરસ્પર ભિન્ન વિચારશ્રેણી ધરાવતા, એકબીજાના દુશ્મન સમાન છે. વેદકાળમાં વસિષ્ઠ વિશ્વામિત્ર સામે દાશરાજ્ઞ યુદ્ધ કરેલું જેનું કારણ વસિષ્ઠ જીતાયેલા અનાર્ય શરણાર્થીઓનો સામુહિક સંહાર જ કરવા ઈચ્છતા, જ્યારે વિશ્વામિત્ર ગાયત્રી મંત્ર વડે આર્ય સંસ્કારો આપી આર્ય બનાવવાનો વિચાર આગળ કરી સામુહિક સંહાર અટકાવવાની ઈચ્છા ધરાવતા. અહીં રામ અને વિશ્વામિત્ર અનાર્ય રાક્ષસોનો નાશ કરવાની તત્પરતા દેખાડે છે.